Luis Muriel

**Luis Fernando Muriel Fruto** (lindur më 16 prill 1991) është një futbollist profesionist kolumbian i cili luan si sulmues për klubin italian Fiorentina dhe kombëtaren kolumbiane.

Ai është cilësuar si një nga sulmuesit më premtues në botë. Ai është marrë shpesh në konsiderta nga klubet më të mira të europës si Manchester United, Arsenal dhe Barcelona.. Gjatë sezonit të parë me Udinesen, Muriel fitoi Serie A Futbollisti më i ri i Vitit sëbashku me Stephan El Shaarawy.

Muriel është momentalisht në futbollist i kombëtares kolumbiane dhe e ka përfaqsuar atë që nga viti 2012. Ai është konsideruar të jetë një nga futbollistët e gjeneratës së re të artë të Kolumbisë, Muriel është cilësuar si e ardhmja e kombëtares. Ai bëri debutimin e tij me kombëtaren e parë në qershor 2012, një një ndeshje kualifikuese të 2014 Kupës së Botës kundër Ekuadorit. Vitin tjetër, Muriel shënoi edhe golin e parë, kundër Guatemalës.

Teknika e tij me topin ka çuar që ai të krahasohet në Itali me legjendën braziliane Ronaldo.

## Karriera me klube
### Vitet e hershme
Muriel lindi në Santo Tomas, Atlantiko  dhe e nisi karrierën si futbollist me klubin Atlético Junior. Në janar 2008, u transferua te Deportivo Cali dhe filloi të luante me ekipin e të rinjëve. Ai debutoi me ekipin e parë më 12 korrik 2009 në fitoren 1–0 kundër Envigado.

Në mars 2010, Muriel shënoi pesë gola në tre ndeshje gjatë Torneo Apertura, përfshirë një tregolësh kundër Once Caldas. Më 18 prill, ai shënoi dy gola dhe asistoi dy të tjerë në fitoren 5–2 kundër Cortuluá.

### Udinese
Më 30 maj 2010, Muriel u transferua zyrtarisht te Udinese për 1.5 milion €. Si pjesë e marrëveshjes, Udinese bleu 70% të kartonit të tij kurse pjesa tjetër ishte ende në pronësi të Deportivo Cali.

#### Huazimi te Granada
Më 12 korrik 2010, Muriel u huazua në Spanjë te Granada për të fituar përvojë. Ai u aktivizua 7 ndeshje në Segunda División duke ndihmuar klubin që të ngjitej në La Liga.

#### Huazimi te Lecce
Më 31 gusht 2011, Murel u huazua te Lecce dhe bëri debutimin e tij në Serie A më 26 tetor 2011 në humbjen 2–0 kundër Palermos. Ai shënoi golin e parë me klubin më 4 dhjetor në humbjen 4–2 në transfertë kundër Napolit. Më 7 prill 2012, ai shënoi dopietën e parë në Itali në fitoren 4–2 kundër Romës. Pavarësisht se shënoi 7 gola në 29 ndeshje në kampionat, Lecce ra një kategori më poshtë.

#### Rikthimi te Udinese
Në verën e vitit 2012, Muriel u rikthye te Udinese. Më 12 shtator 2012, ai firmosi një kontratë të re 5 vjeçare me klubin. Ai bëri debutimin e tij në një humbje 2–1 kundër Fiorentinës, duke dhuruar assistin e Golit të skuadrës së tij.
 
Në raundin kualifikues play–off të 2013–14 UEFA Europa League, Muriel shënoi dy gola në fitoren 3–1 kundër Široki Brijeg. U lajmërua se pas kësaj Muriel do të vishte fanellën me numrin 9.

Në ndeshjen e parë të ligës për sezonin e ri, Muriel shënoi kundër kampionëve të kupës Lazio në humbjen 2–1. Më 1 shtator, ai shënoi Gol me penallti në fitoren 3–1 kundër Parmës. Muriel dhuroi një asist fantastik në barazimin 1–1 kundër Bolonjës.

Më 17 shtator 2013, Muriel firmosi një kontratë të re pesë-vjeçare, duke e mbajtur në klub deri në vitin 2018.

## Karriera ndërkombëtare
Muriel ka luajtur me kombëtaren U–20 të Kolumbisë.

Ai bëri debutimin e tij me kombëtaren e parë në qershor 2012, një një ndeshje kualifikuese të 2014 Kupës së Botës kundër Ekuadorit. Vitin tjetër, Muriel shënoi edhe golin e parë, kundër Guatemalës.

#### Golat me kombëtaren
:*Golat dhe rezultatet me Kombëtaren e Kolumbisë.*

## Stili i lojës 
Ai është vlerësuar shpesh gjatë kohës së tij në Itali, gjë që e çoi atë që të fitonte çmimin si lojtari më i mirë i ri në Serie A në 2012. Shumë ikona në Itali si kapiteni i Udineses Antonio Di Natale, e ka vlerësuar për potencialin e tij.

Muriel tha se krahasimi i tij me legjendën braziliane Ronaldo ishte për shkak të stilit të tij të lojës, dhe për shkak se ai e ka mbështetur Ronaldon gjatë kohës që luante tek Interi. Ai gjithashtu tha se ishte tifoz i Interit vetëm nga Ronaldo.

## Referime 
## Lidhje të jashtme 
*Profili te BDFutbol 
*Statistikat te UEFA
*Profili te Transfermarket.com
*Muriel  Goal.com
*Profili te WhoScored.com